laion/Wikipedia-Exotic huggingface dataset:
שלושים שניות מעל טוקיו

שלושים שניות מעל טוקיו (באנגלית: Thirty Seconds Over Tokyo) הוא סרט מלחמה אמריקאי משנת 1944 בבימויו של מרווין לרוי עם ואן ג'ונסון וספנסר טרייסי בתפקידים הראשיים. התסריט נכתב על ידי דלטון טרמבו והוא מבוסס על ספר בשם זה שנכתב על ידי טד לוסון (אנ'), ממשתתפי הפשיטה של דוליטל, ביחד עם בוב קונסידין. הסרט הופק רק שנתיים אחרי הפשיטה כשהמלחמה הייתה עדיין בעיצומה והוא כולל קטעים אמיתיים שצולמו על ידי צבא ארצות הברית. זה סרט פטריוטי שמטרתו הייתה להעלות את המורל האמריקאי בשעות הקשות של מלחמת העולם השנייה. הפשיטה הזאת מתוארת גם בחלקו הסופי של הסרט פרל הארבור (2001). העלילה מתרכזת בלוטננט טד לוסון ואנשי צוותו וביחסים עם אשתו אלן. חלקים מהסרט צולמו מהפשיטה עצמה כמו המראת המטוסים מנושאת המטוסים. הסרט זכה בפרס אוסקר לאפקטים הטובים ביותר והיה מועמד לפרס אוסקר לצילום הטוב ביותר. בתחילת הסרט מופיעה כתובת: "מאה שלושים ואחד ימים לאחר 7 בדצמבר 1941, קומץ אנשים צעירים שלא חלמו על תהילה, הלמו לראשונה בלב יפן. זהו סיפורם האמיתי אותו נספר כאן". לויטננט קולונל ג'יימס דוליטל (ספנסר טרייסי) מתמנה לפקד על פשיטת הפצצה על ארבע ערים ביפן כפעולת תגמול להתקפה על פרל הארבור. הוא מזמן טייסים ואנשי צוות המטיסים 16 מפציצי B-25 מיטשל שהסכימו להתנדב למשימה סודית ומסוכנת. בין הטייסים נמצא לוטננט טד לוסון (ואן ג'ונסון) המטיס מטוס בשם "הברווז הקרוע" ("The Ruptured Duck"). בין אנשי צוותו נמצא גם המקלען טאצ'ר (רוברט ווקר). לוסון הוא נשוי טרי לאלן (פיליס טקסטר) והצבא מאפשר להם להיפגש למרות הסודיות. דוליטל אוסף את כל המתנדבים ואומר להם שמשימתם עדיין סודית ומסוכנת ומי שמפחד רשאי לעזוב. הם מתחילים אימונים בהמראה ממסלולים קצרים ובהפצצות. לבסוף נמסרת להם המשימה. הם עולים לנושאת המטוסים הורנט (CV-8) והמטוסים מועמסים עליה בעזרת מנופים. לוסון מנהל שיחה ידידותית עם לוטננט בוב גריי (רוברט מיצ'ם), טייס של אחד המטוסים. נושאת המטוסים מלווית בספינות קרב. הם נתקלים בספינה יפנית ומשמידים אותה אבל יש חשד שהספינה הזאת הודיעה בקשר על המצאם ולכן הוחלט להקדים את ההתקפה בעשר שעות, דבר שמביא את המטוסים לקצה גבול יכולתם מבחינת דלק. ראשון ממריא ג'יימס דוליטל. לוסון הוא במטוס השביעי. המטוס מגיע מעל טוקיו ומפציץ מטרות צבאיות במהירות ואחר כך פונה לכיוון סין. בטיפות הדלק האחרונות ובתוך גשם וערפל, הוא נוחת נחיתת אונס בחוף סין. בנחיתה נפצעים רוב אנשי הצוות והוא נפצע קשה ברגלו. הם מתגלים על ידי סינים השייכים לכוחותיו של צ'יאנג קאי שק ומועברים למקומות שונים כשהיפנים בעקבותיהם. לבסוף הם מובלים לבית חולים שם נקטעת רגלו של לוסון בגלל גנגרנה. לאחר מכן הם מוטסים לארצות הברית. לוסון מסרב לראות את אשתו עד שתותקן לו פרוטזה, אך היא מקדימה לפגוש אותו בבית החולים והם מתחבקים. מדיה וקבצים בנושא שלושים שניות מעל טוקיו בוויקישיתוף "שלושים שניות מעל טוקיו", במסד הנתונים הקולנועיים IMDb (באנגלית) "שלושים שניות מעל טוקיו", באתר נטפליקס "שלושים שניות מעל טוקיו", באתר AllMovie (באנגלית) "שלושים שניות מעל טוקיו", באתר Rotten Tomatoes (באנגלית) "שלושים שניות מעל טוקיו", באתר Box Office Mojo (באנגלית) "שלושים שניות מעל טוקיו", במסד הנתונים הקולנועיים KinoPoisk (ברוסית) שלושים שניות מעל טוקיו, באתר אנציקלופדיה בריטניקה (באנגלית) שלושים שניות מעל טוקיו, באתר TCM קדימון לשלושים שניות מעל טוקיו, באתר יוטיוב יומן קולנוע על פשיטת דוליטל, באתר יוטיוב
מרי רוס

מרי רוס (בגרמנית: Mary Roos; נולדה ב-9 בינואר 1949) היא זמרת גרמנייה. רוס נולדה בריינלנד-פפאלץ, בגיל תשע הקליטה את שירה הראשון "Ja die Dicken sind ja so gemütlich". בשנת 1970 השתתפה בגמר הלאומי של גרמניה לאירוויזיון אך שם הפסידה לקטיה אבשטיין. היא ייצגה את גרמניה פעמיים באירוויזיון, ב-1972 עם השיר "Nur die Liebe läßt uns leben" הגיעה מקום השלישי, ב-1984 עם השיר "Aufrecht geh'n" הגיעה למקום ה-13. בשנת 1973 הוציאה את אלבום הבכורה שלה. היא ביצעה גרסאות כיסוי למספר שירים מודרן טוקינג. בנוסף, היא הופיעה במספר סרטים וסדרות טלוויזיה. אתר האינטרנט הרשמי של מרי רוס (בגרמנית) מרי רוס, ברשת החברתית פייסבוק מרי רוס, ברשת החברתית אינסטגרם מרי רוס, סרטונים בערוץ היוטיוב מרי רוס, ברשת החברתית Goodreads מרי רוס, במסד הנתונים הקולנועיים IMDb (באנגלית) מרי רוס, במסד הנתונים הקולנועיים KinoPoisk (ברוסית) מרי רוס, באתר אפל מיוזיק (באנגלית) מרי רוס, באתר ספוטיפיי מרי רוס, באתר סאונדקלאוד (באנגלית) מרי רוס, באתר Last.fm (באנגלית) מרי רוס, באתר AllMusic (באנגלית) מרי רוס, באתר MusicBrainz (באנגלית) מרי רוס, באתר דיזר מרי רוס, באתר Yandex.Music (ברוסית) מרי רוס, באתר Discogs (באנגלית) מרי רוס, באתר Songkick (באנגלית) מרי רוס, באתר Genius מרי רוס, באתר SecondHandSongs מרי רוס, באתר טיידל (באנגלית) מרי רוס, באתר אמזון מיוזיק ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
פרד-רנה בוליו

פרד-רנה אוורגור בוליו (בנורווגית: Fred-René Øvergård Buljo; נולד ב-6 בפברואר 1988) מוכר בשם פרד בוליו, הוא ראפר, זמר יוייק ומפיק סאמי-נורווגי. בוליו הוא חבר בלהקת הראפ הסאמית דואולווה דואוטאר שנוצרה ב-2007. ב-2019, הוא חבר ללהקת קיינו הנורווגית במלודי גרנד פרי 2019 (תחרות לייצוג נורווגיה באירוויזיון 2019) עם השיר "Spirit in the Sky". השיר זכה במקום הראשון ונבחר לייצג את נורווגיה באירוויזיון 2019. לבסוף הגיע השיר למקום השישי בגמר האירוויזיון. מדיה וקבצים בנושא פרד-רנה בוליו בוויקישיתוף פרד-רנה בוליו, ברשת החברתית אינסטגרם פרד-רנה בוליו, במסד הנתונים הקולנועיים IMDb (באנגלית) Jon Marius Hyttebakk, Her er artistene i MGP 2019, NRK, ‏2019-01-25 (ב־) Robert Hoftun Gjestad kulturjournalist, «Å prøve for hardt, er ikke en suksessformel», Aftenposten Keiino er årets MGP-vinner!, www.vg.no (בנורווגית) Eurovision Song Contest (2019-04-04), KEiiNO - Spirit In The Sky - Norway 🇳🇴 - Official Music Video - Eurovision 2019, נבדק ב-2019-06-07
ליה ון ליר

ליה ון ליר (8 באוגוסט 1924 – 13 במרץ 2015) הייתה מחלוצות הקולנוע בישראל, מייסדת ומנהלת סינמטק ירושלים ופסטיבל הקולנוע ירושלים, וכלת פרס ישראל. ון ליר הקדישה יותר ממחצית חייה לקידום אמנות הקולנוע הישראלי, להגברת חשיפת הקולנוע בארץ, ולשימור ואיסוף של קולנוע בין־לאומי, יהודי וישראלי. נולדה לסימון ואולגה גרינברג בבלץ שבבסרביה (באותה עת, חלק מרומניה). אביה היה סוחר תבואה ואמה עסקה בפעילות ציבורית ב"ויצו". היא גדלה בבית שוחר תרבות. בקיץ 1940 שלחו אותה הוריה לארץ ישראל לבקר את אחותה, שעלתה קודם לכן, ומאז התגוררה בישראל. ההורים נשארו ברומניה ונספו בשואה. עד 1946 למדה ליה באוניברסיטה העברית בירושלים, בפקולטה למדעי הרוח. בתל אביב פגשה את וים ון ליר, אז טייס מתנדב במח"ל, שהקים את חברת "כימאוויר" וחובב קולנוע. הם נישאו ב־1952 ועברו לחיפה, ושם נולד לראשונה הרעיון להקים בארץ מועדוני סרט. הזוג רכש עותקים של סרטי איכות בפילם 16 מ"מ והחל להקרינם בפני חברים בביתם, על הכרמל. ב־1955 ייסדו בחיפה את "מועדון הסרט הטוב", שמנה 250 חברים והציע הקרנת סרטי איכות. ב־1956 ייסדה מועדוני סרטים נוספים בתל אביב ובירושלים. במשך השנים המשיכה ון ליר לרכוש סרטים, וב־1960 ייסדה את "ארכיון הסרטים הישראלי" שהוכר בשנת 1963 כחבר ב"פיאפ" – הפדרציה הבינלאומית לארכיוני סרטים. ב־1973 הקימה את סינמטק חיפה, ומאוחר יותר באותה שנה הקימה את הסינמטק בבית אגרון בירושלים, ועברה לגור בעיר. בשנת 1981 עברו הסינמטק והארכיון לבניין חדש בגיא בן הינום בירושלים. ב־1984 ייסדה ון ליר בסינמטק את פסטיבל הקולנוע ירושלים, שהפך מאז לאירוע חשוב ביותר בקולנוע הישראלי. בפסטיבל מוקרנים תוצרי הקולנוע העולמי; וסרטים שאינם נמנים עם הזרם המרכזי בקולנוע העכשווי, ובהם אוונגרד, תעודה, קלאסיקה משוחזרת, אנימציה ורטרוספקטיבות רחבות־יריעה של יוצרים גדולים. חמיה התעשיין ברנרד ון ליר הוריש את הכסף שאִפשר את הקמת "קרן ון ליר" ושאר מוסדות המשפחה. בין השאר, גם את מכון ון ליר בירושלים. ליה ון ליר זכתה להערכה והכרה מקומית ובינלאומית ניכרת: ב־1988 זכתה באות הנשיא להתנדבות ב־1989 שימשה כיו"ר חבר השופטים בפסטיבל הסרטים הבינלאומי בברלין ב־1997 זכתה בתואר "עמיתת כבוד" של בית הספר סם שפיגל לקולנוע ולטלוויזיה בירושלים ב־1998 זכתה בפרס האקדמיה הישראלית לקולנוע וטלוויזיה (פרס אופיר על מפעל חיים) ובתואר "אבירת לגיון הכבוד" בצרפת בשנת 2004 זכתה בפרס ישראל על מפעל חיים בשנת 2009 זכתה בתואר דוקטור לשם כבוד מהאוניברסיטה העברית בירושלים בשנת 2013 זכתה בתואר קצינה בלגיון הכבוד הצרפתי כמו כן זכתה באות אביר מסדר האמנויות והספרות של צרפת. מדיה וקבצים בנושא ליה ון ליר בוויקישיתוף ליה ון-ליר, באתר פרס ישראל ליה ון ליר, ב"מאגר העדויות של הקולנוע הישראלי" נירית אנדרמן, עכבר העיר אונליין, המלכה-האם של גיא בן הנום, באתר הארץ, 14 ביולי 2008 איימי קורניש, ליה ון ליר, באנציקלופדיה לנשים יהודיות (באנגלית) עם מותה שגיא בן נון‏, ליה ון ליר, מחלוצות הקולנוע הישראלי וכלת פרס ישראל, הלכה לעולמה, באתר וואלה, 14 במרץ 2015 נירית אנדרמן, מתה ליה ון ליר, זוכת פרס ישראל על מפעל חיים, באתר הארץ, 14 במרץ 2015 אשת הקולנוע ליה ון ליר הלכה לעולמה, באתר ynet, 14 במרץ 2015 מתן שירם, ‏הורדת מסך: ליה ון ליר, מייסדת סינמטק ירושלים, הלכה לעולמה, באתר גלובס, 15 במרץ 2015 ליה ון ליר, במסד הנתונים הקולנועיים IMDb (באנגלית) שרגא הר-גיל, ארכיון הסרטים שנולד במקרה, מעריב, 29 ביולי 1974 גילי איזיקוביץ, קיסרית הקולנוע, באתר הארץ, 9 בפברואר 2012 Honorary Doctorates for 2009, באתר האוניברסיטה העברית בירושלים ליה ו-וים ון ליר, אתר פסטיבל הקולנוע ירושלים
עונת 1994 בליגת המשנה הרוסית בכדורגל

עונת 1994 בליגת המשנה הרוסית בכדורגל הייתה העונה השלישית בתולדות הליגה הראשונה ברוסיה. באותה עונה הליגה לא חולקה לשלושה אזורים כמו בשתי העונות הקודמות והיא שוחקה במסגרת טבלת ליגה מאוחדת אחת בת 22 קבוצות, כאשר חמש הקבוצות הפחות טובות יורדות לליגה השנייה בעוד אלופת הליגה וסגניתה מעפילות לליגת העל הרוסית בכדורגל. בתום אותה העונה העפילו לליגת העל הרוסית בכדורגל צ'רנומורץ נובורוסיסק ורוסטסלמאש. אוטודור ולדיקווקז אסמראל קיסלובודסק בלטיקה קלינינגרד דרוז'בה מייקופ זניט סנקט פטרבורג זאריה לנינסק-קוזנצקי סמנה סאטורן סנקט פטרבורג ארזו גרוזני טורפדו ולדימיר אוראלאן אליסטה צ'רנומורץ נובורוסיסק ארזו גרוזני זבזדה פרם זבזדה אירקוטסק נפטכימיק ניז'נקאמסק סוקול סראטוב שיניק ירוסלבל אירטיש אומסק לוקומוטיב צ'יטה צ'קאלובץ נובוסיבירסק אוקיאן נחודקה לוץ' ולדיווסטוק טכאינווסט-מ' מוסקובסקי עונת 1994 בליגת העל הרוסית בכדורגל
הידרוליזה

הידרוליזה (מכונה גם תהליך הידרוליטי; לפי האקדמיה ללשון: הִדְרוּל) היא תגובה או תהליך כימי בו מולקולה נחלקת לשני חלקים (יונים) כשהיא מגיבה עם מולקולת מים. מולקולת המים (H2O) מתחלקת גם היא לשני יונים: H (פרוטון) ו-OH (הידרוקסיד) כאשר יון אחד של המולקולה מתחבר ל-H והיון השני ל-OH. אחד השימושים בהידרוליזה הוא בפירוק פולימרים טבעיים או מלאכותיים. לדוגמה, בתהליך ייצור סבון, ספוניפיקציה, משתמשים בהידרוליזה כדי לפרק קשר אסטרי, לכוהל ולקרבוקסיל. כאשר מתרחשת הפעולה ההפוכה, דהיינו, דחיסת כוהל וקרבוקסיל, מתקבלת מולקולת מים. בכימיה אורגנית, הידרוליזה יכולה להיחשב כתגובה ההפוכה לתגובת דחיסה, שבה שני מקטעים מולקולריים חוברים יחד תוך יציאת מולקולת מים. כיוון שהידרוליזה יכולה להיחשב כתגובה הפיכה, דחיסה והידרוליזה יכולות להתרחש באותו הזמן, כשקבוע שווי המשקל קובע את הכמות של כל תוצר (תוצר ההידרוליזה ותוצר הדחיסה). הידרוליזה, באתר אנציקלופדיה בריטניקה (באנגלית) הידרוליזה, דף שער בספרייה הלאומית ג'לטין הִדְרוּל במילון כימיה אורגנית (תשנ"ב), באתר האקדמיה ללשון העברית ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
Dark Ballet

Dark Ballet (בעברית: בלט אפל) הוא סינגל שהוקלט על ידי הזמרת-יוצרת האמריקאית מדונה, מתוך אלבומה הארבעה עשר, Madame X. השיר יצא לאור ב-7 ביוני 2019, על ידי חברת התקליטים אינטרסקופ כסינגל השיווקי השלישי והאחרון מתוך האלבום. השיר הגיע למקום ה-49 במצעד השירים שבצרפת. בינואר 2018, הצהירה מדונה באינסטגרם שלה, כי היא עובדת על אלבומה הארבעה העשר העתיד לצאת בשנת 2019. לבסוף, ביוני 2019, הוציאה מדונה את השיר הזה כסינגל השיווקי השלישי מתוך האלבום, כשהקודם הוא "Future". השיר הופק באמצעות מדונה ועמיתה Mirwais (אנ'). בשיר מדברת מדונה על דת הנצרות, ובקליפ השיר ניתן לראות כומר. הווידאו קליפ המלא שיצא עבור השיר הועלה לערוץ היוטיוב של מדונה ב-7 ביוני 2019, בסמוך לצאתו כסינגל. בתחילת הקליפ, מוזכר שמה של ז'אן ד'ארק. בהמשך, ניתן לראות בן אדם שמוצא להורג בשיטת העלאה על המוקד. מידע על הסינגל "Dark Ballet" באתר מיוזיק בריינז מידע על היצירה "Dark Ballet" באתר Discogs סרטון השיר "Dark Ballet" באתר יוטיוב Madonna’s New “Dark Ballet” Video Stars Mykki Blanco as Joan of Arc: Watch, Pitchfork (באנגלית) SNEP Madonna confirms she is working on new music, www.officialcharts.com (באנגלית) MADONNAVEVO (2019-05-16), Madonna, Quavo - Future (Audio), נבדק ב-2019-06-09 Mykki Blanco Is a Trans Joan of Arc in Madonna’s “Dark Ballet” Video – Watch, מתוך אתר slantmagazine MADONNAVEVO (2019-06-06), Madonna - Dark Ballet (Official Music Video), נבדק ב-2019-06-07 Dark Ballet, נבדק ב-2019-06-07
ספריית הדוכס אוגוסט

ספריית הדוכס אוגוסט (בגרמנית: Herzog August Bibliothek) היא ספרייה הממוקמת במדינת סקסוניה התחתונה שבגרמניה. הספרייה נוסדה בשנת 1572 על ידי יוליוס, דוכס בראונשווייג-לינבורג. במהלך המאה ה-17 היא הייתה הספרייה הגדולה ביותר מצפון להרי האלפים. היא נקראה על שם אוגוסט הצעיר, דוכס ברונסוויק-לינבורג אשר הרחיב רבות את האוסף של הספרייה. גנרלים וצבאות שמרו על הספרייה תחת הגנה מיוחדת ואוספיה כמעט ולא נפגעו מאז הקמתה. היא מכילה בסביבות 11,500 כתבי יד ו-900,000 ספרים ש-350,000 מתוכם הודפסו בין המאה ה-15 למאה ה-18, נכללים בהם גם אינקונבולה. בין הספרנים שעבדו בה נמנה גוטהולד אפרים לסינג. לספרייה חשיבות בינלאומית בכך שהיא מכילה אוספים מימי הביניים ותחילת אירופה המודרנית. חוקרים ואנשי אקדמיה רבים מרחבי העולם עובדים ביחד עם צוות הספרייה בפרויקטים ומחקרים שונים. מדיה וקבצים בנושא ספריית הדוכס אוגוסט בוויקישיתוף אתר האינטרנט הרשמי של ספריית הדוכס אוגוסט (באנגלית)
ז'ארקו יובאנוביץ'

ז'ארקו יובאנוביץ' (בסרבית: Žarko Jovanović‏, 26 בדצמבר 1925 – 26 במרץ 1985), היה מוזיקאי סרבי צועני, שניגן בבללייקה, התפרסם בעיקר בכתיבת המילים ל"דז'ם, דז'ם", ההמנון הצועני. יובאנוביץ נולד באחת משכונותיה של בלגרד. במהלך מלחמת העולם השנייה היה כלוא בשלושה מחנות ולבסוף חבר לפרטיזנים היוגוסלבים. חלק ממשפחתו נספו במלחמה. ב-1964 עבר לפריז, בצרפת. הוא היה פעיל בפוליטיקה הצוענית והשתתף בשני קונגרסים צועניים בינלאומיים, ב-1971 ליד לונדון וב-1978 בז'נבה. בקונגרס השני התמנה לתפקיד שר התרבות הצועני. ז'ארקו יובאנוביץ', באתר ספוטיפיי ז'ארקו יובאנוביץ', באתר MusicBrainz (באנגלית) ז'ארקו יובאנוביץ', באתר Discogs (באנגלית)
מכשפי החוף

מכשפי החוף (באנגלית: Wizards of the Coast; בדרך-כלל מכונה: WotC או בקיצור "ויזארדס") היא יצרנית ומפתחת משחקים בסגנונות פנטזיה ומדע בדיוני מארצות הברית, שהוקמה בשנת 1990. כיום היא חברת-בת של חברת "הסברו" לאחר שנרכשה בשנת 1999. לאורך השנים הפכה "ויזארדס" לאחת החברות העיקריות העוסקות במשחקי איסוף קלפים, לאחר יציאתו לאור של המשחק "מג'יק" - "Magic: The Gathering". כיום החברה מפתחת ומשווקת גם משחקי לוח, משחקי איסוף קלפים ומשחקי תפקידים. החברה הוקמה על ידי פיטר אדקינסון ב-1990 ברנטון, פרבר של סיאטל, שם עדיין נמצא מטה החברה. החברה ייצרה בתחילת דרכה רק משחקי תפקידים, כגון המהדורה השלישית של "טליסלנטה" (Talislanta), ו"סדרי בראשית" (The Primal Order). יציאתו של המשחק "סדרי בראשית", הביאה למאבקים משפטיים מול מוציא לאור אחר של משחקי פנטזיה, "פלדיום", שתבע את החברה על ציטוט חוקי המשחק שלהם ללא רשות (התביעה יושבה מחוץ לבית המשפט ב-1993). כיום, מכשפי החוף, ובמיוחד מותג משחק הקלפים "מג'יק", מהווים נתח משמעותי מהפעילות העסקית של הסברו. בשנת 2022, הסברו כינו את מג'יק בדיווחיהם למשקיעים "מותג מיליארד הדולר הראשון שלנו", והפייננשל טיימס דיווח כי הכנסות מכשפי החוף, וספציפית משחק הקלפים "מג'יק" מהווים 15 אחוז מפדיון החברה, ו-35 מה-EBITDA שלה (מדד נפוץ לרווח תפעולי). עם זאת, אנליסטים מבנק אוף אמריקה העריכו כי הסברו "הורגים את האווזה המטילה ביצי זהב" בכך שהם מדפיסים יותר מידי קלפי משחק, חוזרים בהם מהתחייבויות קודמות להימנע מהדפסת קלפים נדירים, ושוחקים את ערך המותג. חששות דומים עלו גם ביחס לניהול של מותג נוסף של החברה, משחק התפקידים "מבוכים ודרקונים", לאחר שניסיון של מכשפי החוף לבטל רישיון בן 20 שנים ליצירת תוכן מסחרי עבור מבוכים ודרקונים דלף לתקשורת והוביל למחאה של יוצרים ושחקנים. בעקבות המחאה, מכשפי החוף פרסמו מאות עמודים מחוקי המהדורה העדכנית של המשחק ("מהדורה 5") ואת הרישיון המקורי ליצירת תוכן עבור המשחק, תחת רישיון Creative Commons, כדי לרכוש מחדש את אמון השחקנים. בין מוצרי החברה: "מבוכים ודרקונים"; משחקי הקלפים של מלחמת הכוכבים, פוקימון ושר הטבעות; והוצאה לאור של ספרים המבוססים על עולמות הפטנזיה של מוצרי החברה, כדוגמת ספרים המתרחשים בעולמות של משחק הקלפים Magic: The Gathering, בעולם המערכה למבוכים ודרקונים ממלכות נשכחות ובעולם המערכה למבוכים ודרקונים רומח הדרקון. מדיה וקבצים בנושא מכשפי החוף בוויקישיתוף אתר האינטרנט הרשמי של מכשפי החוף Shannon Appelcline, RPGnet: A Brief History of Game #1: Wizards of the Coast: 1990-Present, www.rpg.net, ‏2006-08-24 (ארכיון) Louis Ashworth, Magic: The Slathering, www.ft.com, ‏נובמבר 2022 אורי בר ליפשיץ, מבוכים, דרקונים ובגידה: מה גרם לסערה הגדולה בעולם משחקי התפקידים?, באתר https://www.geektime.co.il, ‏2.02.2023 מכשפי החוף, ברשת החברתית אקס (טוויטר) מכשפי החוף, ברשת החברתית LinkedIn ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
The Works of William Blake: Poetic, Symbolic and Critical

The Works of William Blake: Poetic, Symbolic and Critical (בעברית: יצירותיו של ויליאם בלייק: שירה, סמליות וביקורת), נערך בתוספת ליטוגרפיות של ספרי הנבואה המאוירים, וכן בתוספת ממואר ופרשנויות מאת אדווין ג'ון אליס וויליאם בטלר ייטס, הוא ספר פרשנות בעל שלושה כרכים על המשורר, הצייר והדפס האנגלי, ויליאם בלייק. הספר נכתב במסגרת שיתוף הפעולה בין שני המשוררים, אדווין ג'ון אליס וויליאם באטלר ייטס ופורסם על ידי הוצאת הספרים Bernard Quaritch בשנת 1893. עבודה זו הייתה הניסיון המקיף הראשון לפרש את מכלול יצירותיו של בלייק, על ידי הבלטת החשיבות שלו על "ספרי הנבואה", בניגוד לגישתם הפרשנית של קודמיהם למלאכה זו, שערכו יצירות ביקורתיות נוספות על בלייק, כמו למשל אלג'רנון צ'ארלס סווינברן וויליאם מייקל רוזטי. כמו כן, היצירה הייתה המהדורה הראשונה שהכילה את רוב שירתו של בלייק, עם פרשנות מלומדת, על אף תכונותיה השגויות והמטעות, כמו למשל הממואר. הספר נחשב לאחת ההתפתחויות המשמעותיות של המאה התשע-עשרה בהפצת שירתו של בלייק, וגם לניסיון שאפתני לפרש את הגישה החזיונית של המשורר לעשיית הספרות. מקובל לחשוב שהספר האיר את דרכו והשפיעה באופן ניכר על מהלך חייו של אחד מעורכיו, המשורר ויליאם בטלר ייטס, בעצמו מהבולטים במשוררי המאה העשרים בשפה האנגלית, וכמו בלייק, כמשורר בעל חזון. בין השנים 1889 ל-1893 שיתף ייטס פעולה עם אדווין אליס, צייר ומשורר, בעבודה על חיבור מהדורה של שלושה כרכים של יצירותיו של בלייק, בתוספת ממואר ופרשנות לסימבוליזם הבלייקיאני, שהיה מאמץ נרחב ומפורט להגדיר כל היבט של סמלים אלה. ייטס שמח לגלות שהרעיונות האמנותיים והפואטיים של בלייק משתלבים עם רעיונותיהם של התיאוסופיסטים והסטודנטים, חברי המסדר ההרמטי של השחר המוזהב, משום שכעת הוא היה יכול להשתמש בחומרים הקשורים לתורת הנסתר ולטעון לסמכותו של משורר גדול לאימוץ אמונות והשראה שכאלה, כדי לטפח ולהשריש אותם עמוקות לתוך אמנות השירה והפרוזה שלו, משום שלעבודותיו של בלייק היו הקבלות ליצירותיו של ייטס, דרך שאיפותיו הפואטיות והרוחניות, ולכן הוא גילה תקדים מוצדק ואף נשגב. כמו כן, שלושת הכרכים הללו כוללים את האיורים המשוכפלים הראשונים של ספרי הנבואה של בלייק, ומהווים את האוסף הראשון שיפרסם את ואלה, או ארבע הזואות. ייטס סימן את ויליאם בלייק כמאסטר אמנותי ורוחני עוד בתחילת הדרך, ועם אדווין אליס הפיק פרשנות בקנה מידה גדול על ספרי הנבואה של בלייק ב-1893. גם אם לעיתים קרובות הפרשנות היא בלתי עקבית ואידיוסינקרטית, האוסף עזר לבסס את חשיבותה של שירתו האזוטרית של בלייק. חזון ויליאם בלייק ויליאם בטלר ייטס אדווין ג'ון אליס ואלה, או ארבע הזואות יצירותיו של ויליאם בלייק: שירה, סמליות וביקורת, כרך 2 Ellis, Edwin and Yeats, W. B., "The Works of William Blake" (2014). Bibliographic Studies. 8. Works of William Blake, poetic, symbolic, and critical Volume 1 The works of William Blake, poetic, symbolic, and critical Volume 2 The works of William Blake, poetic, symbolic, and critical Volume 3 Whitson, Roger, Whitttaker, Jason (2012). William Blake and the Digital Humanities Collaboration, Participation, and Social Media, 1st Edition. Routledge. pp. 36–37. ISBN 978-04156-56-184. "Ellis, Edwin and Yeats, W. B., "The Works of William Blake" (2014). Bibliographic Studies. 8". Clemson University Digital Press. 2014. Ellmann, Richard (2016). Yeats, The Man And The Masks. Pickle Partners Publishing. p. 98. ISBN 178-62583-23.
כוראה

כוראה (ביוונית: χορεία), ריקוד מעגלי יווני המלווה בזמרים (ראו מקהלה - χορός). הומרוס מזכיר את הכוראה באפוס שלו - איליאדה. הריקוד עבר למסורות של עמים נוספים כשהוא משמר חלקית את השם המקורי. הגרסה ברוסית נקרא "כורובוד", ברומנית "חורה", בבולגרית "חורו" ובעברית "הורה". הריקוד מלווה בנגינה. הרוקדים אוחזים ידיים במעגל גדול ורוקדים בצעדים אלכסוניים קדימה ואחורה תוך כדי סיבוב המעגל עם כיוון השעון. מדיה וקבצים בנושא כוראה בוויקישיתוף ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
קוורט מוטור וייקל קומפני

קוורט מוטור וייקל קומפני (באנגלית: Covert Motor Vehicle Company) הייתה יצרנית כלי רכב אמריקאית אשר פעלה בין השנים 1901–1907 בעיר "לוקפואט" (אנ') במדינת ניו יורק בארצות הברית. "קוורט מוטור וייקל קומפני" החלה את דרכה בייצור כלי רכב הפועלים באמצעות מנועי קיטור ועברה לייצור כלי רכב הפועלים באמצעות מנועי בנזין. בראש החברה "קוורט מוטור וייקל קומפני" עמד "Byron V. Covert" שפיתח ועיצב את הדגמים. בשנת 1901 ייצרה "קוורט מוטור וייקל קומפני" דגם שהונע על ידי מנוע קיטור, 2 צילינדרים, ודגם מנוע בנזין המפיק 3 כ"ס. בהמשך עברה לייצר דגמים שהופעלו על ידי מנועי בנזין בלבד, דגם 1 צילינדרים שהפיק 6.5 כ"ס ודגם 4 צילינדרים שהפיק 24 כ"ס. "קוורט מוטור וייקל קומפני" ייצאה כלי רכב לבריטניה בשם "Covert-Jacksons". משנת 1904 "קוורט מוטור וייקל קומפני" ייצרה "רכבי סיור פתוחים" (אנ') שיועדו ל-2 נוסעים, בדגמים הורכבו מנועי 1 צילינדרים. "model A" - יוצר בין השנים 1905–1907, 2 מושבים, מנוע 1 צילינדרים המפיק 6.5 כ"ס, מחיר היחידה עמד על 650 דולר. "model B" - יוצר בין השנים 1905–1907, 4 מושבים, מנוע 4 צילינדרים המפיק 20-24 כ"ס, מחיר היחידה עמד על 2,250 דולר. "קוורט" שנת 1904 "קוורט" שנת 1904 "קוורט" שנת 1903 "קוורט" שנת 1902 לוגו "קוורט" על מכסה הרדיאטור מדיה וקבצים בנושא קוורט מוטור וייקל קומפני בוויקישיתוף "קוורט מוטור וייקל קומפני" american-automobiles.com/Covert Frank Leslie's Popular Monthly (January, 1904) "קוורט מוטור וייקל קומפני" virtualsteamcarmuseum.org/makers/covert_motor_vehicle "קוורט מוטור וייקל קומפני" ://books.google.co.il Wise, David Burgress (2000). The New Illustrated Encyclopedia of Automobiles. Chartwell Books. ISBN 0-7858-1106-0. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קוורט מוטור וייקל קומפני".
אברהם סיידנברג

אברהם סיידנברג (באנגלית: Abraham Seidenberg;‏ 2 ביוני 1916, וושינגטון די. סי., ארצות הברית – 3 במאי 1988, מילאנו, איטליה) היה מתמטיקאי יהודי-אמריקאי.. אברהם סיידנברג נולד בוושינגטון די. סי.. בשנת 1937 הוא סיים תואר שני במתמטיקה באוניברסיטת מרילנד והמשיך ללימודי תואר שלישי באוניברסיטת ג'ונס הופקינס אצל אוסקר זריצקי. לאחר קבלת תואר דוקטור בשנת 1943, הוא עבר לקליפורניה. תוך זמן קצר הוא נקלט באוניברסיטת קליפורניה בברקלי ועבד בה עד שפרש לגמלאות בשנת 1987. בשנת 1958 הוא התמנה לפרופסור. תחום עיסוקו היה אלגברה קומוטטיבית, גאומטריה אלגברית, אלגברה דיפרנציאלית והיסטוריה של המתמטיקה. התרומה העיקרית שלו היא בתחום משפטי כהן-סיידנברג אותם הוא חקר לצד אירווין כהן. בשנת 1968 הוא פרסם ספר Elements of the theory of algebraic curves. הוא התחתן עם אייבי קגלי, יהודייה מאנקונה, סופרת ואחותו של המנחה שלו באוניברסיטה אוסקר זריצקי. הם הרבו לבקר באיטליה, בה הוא נפטר במהלך ביקור והרצאות באוניברסיטת מילאנו. מדיה וקבצים בנושא אברהם סיידנברג בוויקישיתוף אברהם סיידנברג, באתר פרויקט הגנאלוגיה במתמטיקה אברהם סיידנברג, באתר MacTutor (באנגלית) שם המשפחה seidenberg, באתר בית התפוצות - מוזיאון העם היהודי ערך זה הוא קצרמר בנושא אישים ובנושא מתמטיקה. אתם מוזמנים לתרום לוויקיפדיה ולהרחיב אותו.
News1 מחלקה ראשונה

News1 מחלקה ראשונה (בעבר חדשות מחלקה ראשונה; באנגלית: News First Class, NFC, News1), הוא אתר חדשות ישראלי בבעלות חברת עגל הזהב עיתונות בע"מ (בשליטת המו"ל יואב יצחק). האתר מספק חדשות יומיות, מבזקים, פרשנויות וכדומה. האתר עלה לרשת בדצמבר 2000, בסמוך לפרישתו של יואב יצחק מהעיתון "מעריב". לאתר זה מספר מאפיינים המבדלים אותו מאתרי חדשות ישראליים אחרים. התמקדות בפרשיות שחיתות לכאורה - האתר מפרסם פרסומים רבים בנושאים שלדעת כותבי האתר מעורבים בהם מעשי שחיתות לכאורה. לדוגמה, אחת הקטגוריות המרכזיות באתר היא "סדום ועמורה". המוקדשת כולה לנושאי שחיתויות. כך למשל חשף האתר פרטים לכאורה בפרשת הבית ברחוב כרמיה. האתר מאפשר לציבור הגולשים לכתוב ולפרסם את מאמריו ב"במה חופשית", בהתאם לשיקולי העריכה. האתר מארח בלוגים של גולשים ומדי פעם מפרסם פוסטים מבלוגים אלה בעמוד הראשי. האתר מפרסם מידע עומק על גורמי מפתח בחדשות, כגון קורות חיים של אישים בציבוריות הישראלית, מידע על חברות חשובות וכדומה. בפברואר 2008 נקט האתר ביוזמה חלוצית לפרסם את כתובת ה-IP של טוקבקיסטים.[דרושה הבהרה] האתר מרבה לפרסם פרסומים המבקרים את התנהלות התקשורת הישראלית. פרסומים אלו, זיכו את בעלי האתר בפרס הישראלי לביקורת התקשורת ע"ש אברמוביץ' של האגודה לזכות הציבור לדעת.[דרוש מקור] בפברואר 2017 חויבו יואב יצחק ואתר "News1" בתשלום פיצוי בסך 30,000 ש"ח בתוספת הוצאות משפט בסך 15,000 ש"ח למנהל רדיו "קול ישראל" לשעבר, אריה שקד, לאחר שכינו אותו "עבריין" בכותרת כתבה שפרסמו. באוקטובר 2020 נפסק שיואב יצחק ואתר "News1" פרסמו לשון הרע על עו"ד יובל דמול, היועץ המשפטי לשעבר של המועצה המקומית באר יעקב, ובשלב ראשון חויבו בתשלום הוצאות משפט ושכר טרחת עו"ד בסך 25,000 ש"ח. אתר האינטרנט הרשמי של News1 מחלקה ראשונה המדור "סדום ועמורה", באתר "חדשות מחלקה ראשונה" יואב יצחק‏, יואב יצחק חושף באתר NFC עוד פרטים מחקירת הבית בכרמיה: 100 אלף דולר אינם מתועדים, באתר וואלה, 4 במאי 2008 לילך דניאל, האתר NEWS1 ויואב יצחק יפצו את מנהל קול ישראל לאחר שכינו אותו "עבריין", באתר "תקדין", 12 בפברואר 2017 ת"א (י-ם) 23838-03-13 אריה שקד נגד עיתונות זהב בע"מ ואחרים, ניתן ב-6 בפברואר 2017 אורן פרסיקו, העיתונאי יואב יצחק הוציא דיבתו של אדם כשקבע כי הוא מעורב בשחיתות ושוחד, באתר העין השביעית, 8 באוקטובר 2020